text: Capítol 11 - Democràcia - Amb ulls de nen
  Tots formem part d'una societat. Els nens, també. En democràcia, els adults escullen els seus representants perquè decideixin com organitzar-se col·lectivament. Però, el nens, què en pensen? És important participar? Què vol dir manar i ser manat? De què serveix la política? En aquest capítol els nens reflexionaran sobre totes aquestes qüestions que ens afecten a tots.
  -ENNIA
  12 anys. Gòtic, Barcelona
  A l'escola de l'Ennia tenen un Parlament on els nens i les nens poden opinar i fer propostes per millorar el funcionament de l'escola. Per a l'Ennia participar és molt important i això beneficia tothom dins l'escola.
  11 anys. Ripoll
  Ripoll té un ajuntament infantil i l'Ona n'és l'alcaldessa. En aquest consistori, els 8 regidors que representen els nens i nenes de les escoles, fan propostes per millorar el seu poble. Per a l'Ona ser alcaldessa és una responsabilitat i es prepara a consciència les seves intervencions al plens.